Október 3.

Névnapok: Helga + Gertrúd, Heliodor, Hiador, Ignác, Ilián, Jozefa, Jozefin, Jozefina, Mária, Teréz, Tereza, Teréza, Terézia, Teri, Terka, Tessza

Események 
 1534 – I. Ferdinánd osztrák főherceg értesül Lodovico Gritti haláláról, és ezt I. Szulejmán oszmán szultán előtt Szapolyai János király ellen kívánja felhasználni.
 1564 – János Zsigmond erdélyi fejedelem csapatai elfoglalják Szatmárt.
 1830 – A Belga Nemzetgyűlés kikiáltja Belgium függetlenségét és az ország államformáját alkotmányos monarchiaként határozza meg.
 1831 – A Magyar Királyság területén feloldják a kolerazárlatot. 
 1848 – Ferdinánd császár Josip Jelačić táborszernagyot nevezi ki a magyarországi hadak fővezérévé. 
 1860 – Megindul az Ábrányi Kornél szerkesztette „Zenészeti Lapok”.
 1866 – Aláírják a bécsi békét, mely lezárja az porosz–osztrák–olasz háborút.   
 1872 – Befejeződik a Székesfehérvár–Veszprém–Szombathely–Graz vasútvonal építése.
 1885 – Nemzetközi gazdakongresszus kezdődik Budapesten. 
 1899 – J.S. Thurman szabadalmaztatja az első motoros porszívót. 
 1906 – Az SOS-t hivatalos nemzetközi segélykérő jelzéssé nyilvánítja a Nemzetközi Rádió-távírási Konvenció (International Radio Telegraphic Convention) Berlinben.
 1918 – Németországban Max von Baden alakít kormányt, és fegyverszüneti ajánlatot állít össze.
 1921 – Aláírják a Nyugat-Magyarország átadásáról szóló jegyzőkönyvet (helyszíne Sopron, résztvevői Hegedűs Pál magyar, R. G. Gorton angol, Hamelin francia és Ferrario olasz tábornokok.)
 1922 – Az első fakszimile fénykép elküldése telefonvonalon keresztül (Washingtonban).
 1926 – Megkezdődik a Páneurópai Unió első kongresszusa Bécsben. 
 1929 – I. Sándor király a Szerb-Horvát-Szlovén Királyság nevét Jugoszláv Királyságra változtatja.
 1934 – Budapesten megalakul a Magyar–Olasz Társaság.
 1935 – Olaszország megtámadja Etiópiát.
 1937 – A Márciusi Front nagygyűlést tart Makón (Makói Kiáltvány). 
 1940 – Románia felmondja az összes, a kisantantból és a Balkán-szövetségből fakadó kötelezettségeit. 
 1952 – Megjelenik az első mágneses szalaggal működő videómagnó (Los Angelesben). 
 1960 – Kádár János elmondja beszédét a „magyar kérdés”-ről az ENSZ közgyűlésén. 
 1968 – A csehszlovák párt- és államvezetés szerződést ír alá a szovjet csapatok további állomásoztatásáról az országban. 

 1969 – Átadják az NDK egyik presztízsberuházását, a berlini tévétornyot.
 1972 – Hatályba lép a Szovjetunió és az Amerikai Egyesült Államok által kötött, a rakétaelhárító védelmi rendszerek korlátozásáról szóló SALT–1 szerződés.
 1974 – Elkezdődik a Watergate-ügy bírósági eljárása. 
 1975 – Elhelyezik a paksi atomerőmű alapkövét.
 1977 – Letartóztatják Indira Gandhit.
 1985 – Első útjára indul az Atlantis űrrepülőgép.
 1990 – Egyesül az NDK és az NSZK: Németország ismét egységes állam.
 1991 – Budapesten megnyílik a Magyar Filmintézet filmszínháza, az Örökmozgó Filmmúzeum.
 1997 – Magyarország vonatkozásában hatályba lép a védjegyek nemzetközi lajstromozásáról szóló Madridi Egyezményhez kapcsolódó 1989. évi Jegyzőkönyv.
 2004 – II. János Pál pápa boldoggá avatja I. Károly osztrák császárt, (IV. Károly néven magyar királyt).
 2023 – A fizikai Nobel-díjat Krausz Ferenc – egyenlő arányban megosztva – kapja Pierre Agostinivel és Anne L’Huillier-vel az atommag körül rendkívül gyors mozgással keringő negatív töltetű részecskék, az elektronok lefényképezésének lehetővé tételéért.

Sportesemények 
Formula–1
 1965 –  amerikai nagydíj, Watkins Glen - Győztes: Graham Hill (BRM)
 1971 –  amerikai nagydíj, Watkins Glen - Győztes: François Cevert (Tyrrell Ford Cosworth)
 1976 –  kanadai nagydíj, Mosport Park - Győztes: James Hunt (McLaren Ford Cosworth)

Születések 
 1787 – Apostol Pál evangélikus prédikátor († 1860)
 1797 – II. Lipót toszkánai nagyherceg a Habsburg–Lotaringiai-ház toszkánai ágából származó osztrák főherceg († 1870)
 1807 – Baldacci Manó honvéd tábornok († 1852)
 1845 – Petrik Géza bibliográfus († 1925)
 1866 – Bárczy István Budapest polgármestere, majd egy rövid ideig főpolgármestere († 1943)
 1873 – Gombos Ferenc Albin történész, pedagógus, író, az MTA tagja († 1938)
 1886 – Alain-Fournier (er. Henri Alban Fournier) francia regényíró († 1914)
 1889 – Carl von Ossietzky német pacifista újságíró, Nobel-békedíjas († 1938)
 1897 – Louis Aragon francia költő, író, esszéista († 1982)
 1898 – Martsekényi Imre építészmérnök, országgyűlési képviselő († 1963)
 1901 – Frantisek Halas cseh költő, műfordító († 1949)
 1904 – Láng Rudolf magyar festő, grafikus, jelmeztervező (†1991)
 1920 – Báró Anna magyar színésznő († 1994)
 1923 – Morvay Judit néprajzkutató († 2002)
 1927
 Chuck Hulse amerikai autóversenyző
 Pulay Gábor vegyészmérnök, mikrobiológus, a kémiai tudományok kandidátusa (1968), egyetemi tanár († 1975)
 1936 – Steve Reich amerikai zeneszerző
 1937
 Solt Pál magyar jogász, a Legfelsőbb Bíróság korábbi elnöke
 Csíky Boldizsár magyar zeneszerző
 1938
 Bisztray György irodalomtörténész
 Eddie Cochran amerikai rockzenész († 1960)
 1941
 Andrea De Adamich olasz autóversenyző
 Chubby Checker (er. Ernest Evans) amerikai rockénekes
 1951 — Iványi Gábor magyar lelkész, országgyűlési képviselő (1990 és 1994, illetve 1998 és 2002 között). 1981-ben alapító lelkésze volt a Magyarországi Evangéliumi Testvérközösségnek (MET). Ma az egyház elnöke és békásmegyeri egyházközségének (Megbékélés Háza Templom) templomépítő parókusa. 1989-től az Oltalom Karitatív Egyesület elnöke.
 1953
Cseke Péter Kossuth-, és Jászai Mari-díjas magyar színész, érdemes művész
Keresztes Dóra festő- és grafikusművész, animációsfilm-rendező
 1954
 Kovács Titusz magyar színész
 Soós András, zeneszerző, karnagy, karmester
 Stevie Ray Vaughan amerikai zenész, zeneszerző, blues gitárvirtuóz és énekes († 1990)
 1959 – ifj. Pathó István magyar színész
 1960
 Ivancsics Ilona magyar színésznő
 Várnagy Zoltán (er: Nagy Zoltán József) magyar színész († 1996)
 1961 – Ludger Stühlmeyer német kántor és zeneszerző
 1962 – Tommy Lee amerikai zenész, a Mötley Crüe rockegyüttes alapító tagja
 1965 – Tom Bresnahan amerikai színész
 1969 
 Max Papis (Massimiliano Papis), olasz autóversenyző
 Gwen Stefani amerikai énekesnő, a No Doubt énekese
 1973 – Lena Headey angol színésznő
 1975 – India Arie (szül. India Arie Simpson) amerikai soul-énekesnő
 1976 – Seann William Scott amerikai színész
 1979 – Josh Klinghoffer a Red Hot Chili Peppers tagja
 1981
 Seth Gabel amerikai színész
 Zlatan Ibrahimović svéd labdarúgó
 1982 – Erik von Detten amerikai színész
 1983 – Tessa Thompson amerikai színésznő
 1984 – Chris Marquette amerikai színész
 1987 – Szergej Voronov orosz műkorcsolyázó
 1996 – Podlovics Laura magyar színésznő, bábművész
 1999 – Aramis Knight amerikai színész
 2004 – Noah Schnapp kanadai színész

Halálozások 
 1226 – Assisi Szent Ferenc olasz szerzetes, költő, a ferences rend alapítója (* 1181 vagy 1182)
 1611 – Charles mayenne-i herceg, a Guise-ház tagja, a Katolikus Liga vezetője a francia vallásháborúkban (* 1554)
 1811 – Heinrich Gentz német műépítész, a berlini klasszicizmus mestere. (* 1766)
 1826 – Jens Immanuel Baggesen dán író  (* 1764)
 1908 – Szentirmay Elemér magyar író, zeneszerző  (* 1836)
 1929 – Gustav Stresemann Nobel-békedíjas német politikus, külügyminiszter  (* 1878)
 1939 – Györffy István magyar etnográfus, az MTA tagja (* 1884)
 1957 – Szabó Lőrinc Kossuth-díjas magyar költő, műfordító (* 1900)
 1960 – Timár József Kossuth-díjas magyar színművész, érdemes és kiváló művész (* 1902) 
 1970 – Pierre Veyron francia autóversenyző  (* 1903)
 1974 – Kutasy Viktor magyar erdőmérnök (* 1901)
 1977 – Kun Imre magyar hangversenyrendező, rádiós  (* 1892)
 1977 – Szemes Mihály magyar filmrendező  (* 1920)
 1980 – Jerzy Żurawlew lengyel zeneszerző, zongoraművész és zenepedagógus, a Varsói Konzervatórium egykori rektora, a Nemzetközi Chopin Zongoraversenyek elindítója (* 1886)
 1987 – Jean Anouilh francia író, drámaíró (* 1910) 
 1988 – Franz Josef Strauss német politikus, Bajorország miniszterelnöke  (* 1915)
 1992 – Nikolits Mihály magyar köztisztviselő, 1938–1945 között pécsi, 1943–1945 között Baranya vármegyei főispán, mozgósítási kormánybiztos (* 1901)
 2004 – Janet Leigh (sz. Jeanette Helen Morrison) amerikai színésznő („Psycho”) (* 1927)
 2008 – Albert Györgyi magyar újságíró, médiaszemélyiség (* 1964)

Nemzeti ünnepek, emléknapok, világnapok 
 1990 óta a Német Egység Napja (németül: Tag der Deutschen Einheit). E napon egyesült az NDK és az NSZK.
 Koreai Köztársaság: az államalapítás napja. Korea  általi alapításának ünnepe

Jegyzetek 

Október napjai